《程烈妇诗二首 其一》
明代·王惠

西风昨夜怒掀天，吹折瑶池并蒂莲。夫属妇言情已切，妇从夫死志弥坚。

不惟大义今时重，犹有芳名后世传。最是伤心孤与老，一家两地隔蛮烟。

作者简介：王惠，字仲迪，号霜筠。合肥人，从兄千户志调官，籍于琼。博学能文。洪武末用大臣荐至京，以三丧未举力辞归隐。著《截山咏史》、《岭南声诗鼓吹》诸集。明正德《琼台志》卷三六有传。